****

**OBČINA KIDRIČEVO**

Kopališka ul. 14

2325 Kidričevo

Telefon: 02 799 06 10; E-mail: [obcina@kidricevo.si](mailto:obcina@kidricevo.si)

Na podlagi 4. člena Pravilnika o žepninah v Občini Kidričevo (Uradno glasilo Slovenskih občin, št. 25/18) Občina Kidričevo objavlja

**JAVNI RAZPIS**

**za dodelitev žepnin dijakom za šolsko leto 2020/2021**

**1. Predmet razpisa:**

Predmet razpisa so sredstva za žepnine dijakom za šolsko leto 2020/2021.

Žepnina za dijake znaša 20 EUR na mesec.

Žepnina bo upravičencem dodeljena za deset (10) mesecev, in sicer za odboje od 1. septembra 2020 do 30. junija 2021. V primeru odločitve, da se žepnina izplača v obliki vrednostnih bonov Sternthal, se prejem žepnine podaljša za dva (2) meseca.

**2. Pogoji razpisa:**

Pravico do prejema žepnine imajo dijaki, ki;

- imajo stalno prebivališče v občini Kidričevo;

- se redno izobražujejo doma ali v tujini in so prvič vpisani v letnik;

- v času vložitve vloge še niso dopolnili 20 let in niso vpisani v programe samoizobraževanja, poklicnega tečaja in podobne programe;

- imajo status dijaka;

- da aktivno sodelujejo v enem društvu, ki je registrirano na območju občine Kidričevo.

Kot aktivni člani društva se po tem razpisu štejejo dijaki, ki so vključeni v programe redne vadbe/vaje. Kot aktivni člani se štejejo tudi dijaki, ki niso vključeni v programe redne vadbe/vaje, vendar drugače aktivno delujejo v društvu pri raznih prireditvah, programih, akcijah, oziroma pri realizacijah društvenih projektov.

Kot aktivni član društva se ne upoštevajo dijaki, ki so vključeni samo v programe rekreacije, razen vaditelji ali animatorji.

**3. Dokumentacija, potreba za rešitev vloge za pridobitev žepnine:**

K vlogi je potrebno priložiti naslednja dokazila:

- originalno potrdilo o šolanju;

- fotokopijo bančne kartice transakcijskega računa prosilca, iz katere je dobro vidna številka transakcijskega računa, če ste se odločili, da se vam izplačujejo denarna sredstva;

- originalno potrdilo o članstvu v društvu, ki je registrirano na območju Občine Kidričevo;

- potrdilo o stalnem prebivališču prosilca (na podlagi pooblastila si ga lahko pridobi občinska uprava sama).

**4. Roki in način prijave na javni razpis:**

Prosilec vloži vlogo na predpisanem obrazcu, ki je na voljo v prostorih občinske uprave ali na spletni strani Občine Kidričevo: [www.kidricevo.si](http://www.kidricevo.si), od 7. septembra do poteka roka za oddajo vloge.

Vloge z vsemi zahtevanimi prilogami lahko oddate osebno ali po pošti na naslov: Občina Kidričevo, Kopališka ul. 14, 2325 Kidričevo, najkasneje do 30. septembra 2020, s pripisom: žepnine za dijake 2020/2021.

**5. Rok za odločitev o vlogi:**

O vlogi bo odločeno s skupno odločbo, ki bo izdana najkasneje do 30. oktobra 2020, in bo javno objavljena na oglasni deski Občine Kidričevo in na spletni strani Občine Kidričevo: [www.kidricevo.si](http://www.kidricevo.si).

Vsak dijak bo ob oddaji vloge prejel šifro, s katero se boste vodili v izdani skupni odločbi.

Prosilec, ki ne bo izpolnjeval pogojev iz javnega razpisa, mu bo izdana negativne odločba.

Zoper izdano odločbo je dopustna pritožba županu, v roku 15 dni od prejema odločbe.

Vloge, ki bodo oddane po poteku roka za oddajo vloge, ali ne bodo popolne, bodo s sklepom zavržene.

Realizacija prvega nakazila (s poračunom za mesec september in oktober) je predvidena do konca meseca novembra 2020.

Prejemnikom žepnine bodo v nadaljevanju šolskega leta sredstva nakazana na transakcijski račun, dijaki, ki ste se odločili za žepnine v vrednostnih bonih Sternthal, pa jih boste lahko mesečno osebno dvignili na občinski upravi od 10. dalje v tekočem mesecu, vendar najdlje do 30.8.2021.

Vse dodatne informacije v vezi javnega razpisa lahko zainteresirani dobijo na občinski upravi Občine Kidričevo pri svetovalki za družbene dejavnosti in gospodarstvo (Zdenka Frank) (02) 799 06 13.

Štev. 410-91/2020-1

Datum: 4.9.2020

Anton Leskovar;

župan

Občine Kidričevo